যে কোন জীবের সেবা মহৎ কাজ বলে ইসলামে স্বীকৃত। হযরত আবূ হুরায়রাহ (রা.) থেকে বর্ণিত, নবী (স.) বলেন- “একদা একটি কুকুর প্রচন্ড গরমের দিনে একটি কুয়ার পাড়ে পিপাসায় কাতর হয়ে জিহবা বের করে হাঁপাচ্ছিল এবং কুয়ার চারদিকে ঘুরছিল। এ অবস্থা দেখে বানী ইসরাইলের একজন স্ব-ঘোষিত বেশ্যা মহিলা নিজের ওড়না দ্বারা মোজা বেঁধে কুয়াতে নামিয়ে পানি উত্তোলন করে কুকুরটিকে পান করাল। এর ফলে তার সমস্ত গোনাহ মাফ করে দেয়া হল।” অপর এক বর্ণনায় হাদীছের শেষাংষে আছে- সাহাবীরা জিজ্ঞাসা করলেন-হে আল্লাহর রাসূল! আমাদের চতুষ্পদ জন্তুগুলোকে পানি পান করালেও কি সাওয়াব পাব? নবী (স.) উত্তরে বলেন - প্রতিটি জীবকে পানি পান করালেই সাওয়াব পাওয়া যাবে”। (সাহীহুল বুখারি, হাদিছ নম্বর-২৫৫২, ৩৩২১, ও সাহীহ মুসলিম, হাদিছ নম্বর-৫৯৯৭, ৫৯৯৮)। আমরা কুকুরকে নিকৃষ্ট প্রাণী বলে মনে করি এবং বেশ্যা মহিলাকে নিকৃষ্ট মানুষ হিসেবে জ্ঞান করি, কিন্তু উক্ত হাদীছের আলোকে বুঝা যায় যে, তাদের সেবা করলেও সাওয়াব পাওয়া যাবে।